ລາຍງານຂ່າວ ແຈ້ງວ່າ ຈີນສົ່ງຄຳເຕືອນ 8 ຄັ້ງ ​ຕໍ່ເຮືອບິນ ​ສັງ​ເກດ​ການ​ ສຫລ
ບັນດາ​ເຈົ້າໜ້າ​ທີ່ສະຫະລັດ ​ໄດ້​ສະ​ແດງ​ຄວາມ​ກັງວົນ​​ເພີ້​ມຂຶ້ນ ກ່ຽວ​ກັບ ຄວາມ​ພະຍາຍາມ​ ຂອງ​ຈີນ ເພື່ອຖົມເກາະດອນຕ່າງໆ 7 ​ແຫ່ງ​ໃນ​ເຂດ ໝູ່ເກາະ Spratlys.
ມີລາຍງານຂ່າວວ່າ ກອງທັບເຮືອຈີນ ໄດ້ສົ່ງຄຳເຕືອນ 8 ຄັ້ງ ໄປຍັງ ເຮືອບິນສັງເກດການ ຂອງກອງທັບສະຫະລັດ ລຳໜຶ່ງ ທີ່ບິນຜ່ານໝູ່ເກາະກຸ່ມໜຶ່ງ ທີ່ສ້າງຂຶ້ນດ້ວຍການຖົມດິນ ຊຶ່ງ ປັກກິ່ງພວມນຳໃຊ້ເພື່ອຄ້ຳປະກັນການອ້າງກຳມະສິດ ເອົາ ດິນແດນຢູ່ໃນທະເລຈີນໃຕ້ ທີ່ມີການຂັດແຍ້ງ ກັບປະເທດ ອື່ນໆຢູ່ນັ້ນ ຄຳເຕືອນທີ່ເປັນພາສາອັງກິດເວົ້າວ່າ  ອີງຕາມ ລາຍງານຂ່າວ ຂອງນັກຂ່າວ CNN ຈຳນວນໜຶ່ງ ທີ່ໄດ້ຮັບອະນຸ ຍາດໃຫ້ນັ່ງໄປນຳ ເຮືອບິນສອດແນມ P8-A Poseidon ຂອງສະຫະລັດໃນວັນພຸດວານນີ້ ອົງການຂ່າວ CNN ກ່າວວ່າ ເຮືອບິນສອດແນມທີ່ທັນສະໄໝທີ່ສຸດຂອງກອງທັບເຮືອ ສະຫະລັດ ໄດ້ບິນຜ່ານ ໃນໄລຍະຕ່ຳ 4,500 ແມັດ ເໜືອເກາະຫີນໃຕ້ນ້ຳ ແລະ ຫາດຊາຍ ຕື້ນຕ່າງໆ ທີ່ເປັນບັນຫາຂັດແຍ້ງ ໃນເຂດໝູ່ເກາະ Spratly ທີ່ຢູ່ຫ່າງຈາກຝັ່ງທະເລຂອງຈີນ ແຜ່ນດິນໃຫຍ່ ເກືອບ 1,000 ກິໂລແມັດ ບັນດາເຈົ້າໜ້າທີ່ສະຫະລັດ ໄດ້ສະແດງຄວາມກັງວົນເພີ້ມຂຶ້ນ ກ່ຽວກັບ ຄວາມພະຍາຍາມ ຂອງຈີນເພື່ອຖົມເກາະດອນຕ່າງໆ 7 ແຫ່ງໃນເຂດ ໝູ່ເກາະ Spratlys ຊຶ່ງບາງສ່ວນ ແມ່ນ ຍັງມີປະເທດ ຟີລິບປິນ ຫວຽດນາມ ມາເລເຊຍ ບຣູນາຍ ແລະ ໄຕ້ຫວັນ ອ້າງເອົາກຳມະສິດ ນຳດ້ວຍ